Η πρόσληψη της τραγωδίας στους Σικυωνίους του Μενάνδρου
Creators: name: Αβραμίδης, Ιωάννης Γεωργίου
Publisher: name: Aristotle University of Thessaloniki
Year: 2024
Subjects: Μένανδρος
Σικυώνιοι
Πρόσληψη της τραγωδίας στη Νέα Κωμωδία
Menander
The Sicyonians
Reception of tragedv in New Comedy

description: Η ανά χείρας εργασία πραγματεύεται την πρόσληψη της τραγωδίας στην κωμωδία του Μενάνδρου Σικυώνιοι. Εξετάζεται κυρίως ο πρόλογος, η αγγελική ρήση και οι σκηνές της αναγνώρισης. Στην περίπτωση της αγγελικής ρήσης η επίδραση του Ευριπίδη εμφανίζεται πιο έντονη και συνειδητή καθώς το ευκρινώς διαγνωστό και αναμφίβολο πρότυπό της είναι η αγγελική ρήση των στίχων 856-966 του ευριπίδειου Ὀρέστη. Διερευνάται η ομοιότητα μεταξύ των δύο ρήσεων σε επίπεδο λεκτικό, υφολογικό, δομικό, θεματικό και αφηγηματολογικό και καθώς αυτές εντάσσονται τόσο στα κειμενικά όσο και στα ιστορικοπολιτικά συμφραζόμενά τους αναδεικνύεται πέρα από την παραλληλία των περιστάσεων που τις συνδέει και η αναλογία των ιστορικών συγκυριών μεταξύ των εποχών της σύνθεσης του κάθε έργου. Ιδιαίτερα παρουσιάζεται ο τρόπος με τον οποίο ο Μένανδρος αξιοποιεί το τραγικό διακείμενο υπηρετώντας τις ανάγκες του δικού του ποιητικού είδους χωρίς διάθεση παρώδησης. Ο πρόλογος και η αναγνώριση εξετάζονται στο πλαίσιο της γενετικής σχέσης μεταξύ τραγωδίας και Νέας Κωμωδίας καθώς και σε αυτό του στερεότυπου χαρακτήρα της δεύτερης, τον οποίο και οι Σικυώνιοι επιβεβαιώνουν. Σχετικά με τον πρόλογο εκτίθεται η εξέλιξη της τεχνικής του μονολογικού αφηγηματικού προλόγου όπως καθιερώθηκε από τον Ευριπίδη, ενώ όσον αφορά στην αναγνώριση, ύστερα από μια κατά το δυνατόν σύντομη αναδίφηση στην τυπολογία των αναγνωρίσεων, αναλύονται τα τραγικής προέλευσης μοτίβα που εμφανίζονται στους Σικυωνίους καθώς και η σημαίνουσα χρήση τους σε άλλα έργα του Μενάνδρου. Τέλος επισημαίνονται οι ομοιότητες αλλά και οι διαφορές μεταξύ Μενάνδρου και όψιμου Ευριπίδη στην επιστράτευση του μοτίβου της οικογενειακής επανένωσης ως ιδεολογικού μηχανισμού συντήρησης των κοινωνικών θεσμών της πόλης-κράτους των Αθηνών. Καθ΄ όλη την έκταση της εργασίας θίγονται παρεμπιπτόντως ζητήματα σχετικά με την αποσπασματικότητα του διαθέσιμου κειμένου όταν κρίνεται απαραίτητο ή σημαντικό για την ανασύνθεση των υπό εξέταση σκηνών.
description: This thesis discusses the reception of tragedy in Menander’s comedy The Sicyonians. The examination focuses mainly on the prologue, the recognition scenes and the Messenger’s speech. In the case of the Messenger’s speech Euripides' reception appears more intense and conscious as its clearly identifiable and undoubted model is the Messenger’s speech in Euripides' Orestes (vv. 856-966). The wording, stylistic, structural, thematic and narrative similarities between the two speeches are investigated and as they are placed within both their textual and historical-political contexts, besides the parallels of the circumstances connecting them, the analogy of the historical background for each of these two dramas is also shown. In particular we present Menander’s way of using the tragic intertext without any intention of parodying it as he serves the needs of his own poetic genre. The prologue and the recognitions are examined in the context of the intertextual relationship between tragedy and New Comedy as well as in that of the latter’s stereotyped plots, which are also represented in The Sikyonians. Regarding the prologue, we study the evolution of the technique of the monological narrative prologue as it has been established by Euripides, while in respect of the recognition, after a brief review of the typology of recognitions, the tragic motifs appearing in The Sikyonians are analyzed along with their use in other plays of Menander. Finally, the similarities but also the differences between Menander’s and late Euripides’s employment of the family reunion motif used as an ideological tool to preserve the traditional social order in the polis of Athens are highlighted. Throughout this work, issues related to the textual fragmentation are incidentally raised when deemed necessary or important for the reconstruction of the scenes under consideration.